TEMPTACIONS DE JESUS
Estic caminant sol pel desert,
porto quaranta dies i quaranta nits
sense menjar ni beure res.
És l’Esperit Sant que m’ha portat a aquest indret,
perquè el diable em temptés,
serà per preparar-me pel final del meu ministeri?
Ha arribat ja l’hora de redimir la humanitat?
Algú s’acosta, sigil·lós i sense fer soroll,
amablement em parla i intenta convèncer-me:
si ets el Fill de Déu , digues que aquestes pedres
es tornin pans.
No hi ha res de dolent en poder menjar
i nodrir-se per continuar endavant en el teu camí ,no?”
Ets molt astut Satanàs, em vols posar a prova
en aquests moments de debilitat.
“L’home no viu només de pa;
viu de tota paraula que surt de la boca de Déu”.
Llavors el diable se l’endugué a la ciutat santa,
el posà al punt més alt del temple i li digué:
Si ets Fill de Déu, tira’t daltabaix.
Diu l’Escriptura:
donarà ordre als seus àngels,
i et duran a les palmes de les mans,
perquè els teus peus no ensopeguin amb les pedres.
Per què insisteixes tant Satanàs?
També diu l’Escriptura: “No temptis el Senyor, el teu Déu”
Jo no satisfaré les teves pretensions,
solament obeiré al meu Pare,
i es farà realitat el què en la Paraula escrit està.
Després el diable se l’endugué dalt d’una muntanya molt alta,
li mostrà tots els reialmes del món
i la seva glòria, i li digué:
Et donaré tot això si et prosternes i m’adores.
Ves-te’n Satanàs!!, diu l’Escriptura:
“Adora al Senyor, el teu Déu, serveix-lo només a Ell”
Les teves paraules son buides,
el teu cor és corrupte, i només et governa l’orgull.
Satanàs estàs vençut! la Paraula del Senyor ha guanyat”.
Llavors el diable el va deixar.
Va marxar com havia vingut,
completament frustrat i fracassat.
Al mateix temps vingueren uns àngels,
assistien i servien a Jesús.

Glòria a Déu que, inclòs en els moments més febles,
nostre Senyor ha vençut l’enemic.

